ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010574
ขอให้ปรับปรุงระบบการให้บริการของสำนักงานเขตหลักสี่ แขวงทุ่งสองห้อง เขตหลักสี่ กรุงเทพมหานคร เนื่องจากวันที่ 14 มีนาคม 2566 เวลาประมาณ 12.00 น. ผู้ร้องได้เดินทางไปใช้บริการสำนักงานเขตหลักสี่ เพื่อขอแก้ไขข้อมูลในบัตรประจำตัวประชาชน และทำบัตรประจำตัวประชาชนใหม่ ซึ่งผู้ร้องรอรับการบริการจนถึงเวลาประมาณ 13.30 น. แต่ไม่มีเจ้าหน้าที่ของสำนักงานเขตฯ มาให้บริการ ทำให้ผู้ร้องและประชาชนที่เดินทางมาใช้บริการในวันดังกล่าว เกิดความไม่พึงพอใจ และเสียเวลาในการเข้าใช้บริการเป็นอย่างมาก ประกอบกับผู้ร้องแจ้งว่า เจ้าหน้าที่ของสำนักงานเขตฯ นั้น ไม่มีการปฏิบัติหน้าที่ให้ตรงตามเวลาราชการ อีกทั้งภายในห้องที่รอรับการบริการอยู่นั้นเป็นห้องโล่งที่ไม่มีพัดลม และเครื่องปรับอากาศ ยิ่งทำให้ประชาชนไม่ได้รับความสะดวกในการใช้บริการเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงระบบการให้บริการในกรณีดังกล่าว เพื่อเป็นการอำนวยความสะดวกให้แก่ประชาชนผู้ใช้บริการต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata